HU Az Európai Unió Hivatalos Lapja C 55/22

A tagállamok által közölt összefoglaló tájékoztató az EK-Szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló, 1/2004/EK bizottsági rendelet alapján nyújtott állami támogatásról

(EGT vonatkozású szöveg)

(2007/C 55/06)

Támogatás száma: XA 102/06

Tagállam: Lettország

Régió: —

A támogatási program megnevezése vagy az egyedi támogatásban részesülő vállalkozás neve: Támogatás a haszonállatok genetikai minőségének meghatározásához

Jogalap: Ministru kabineta 2006. gada 3. janvāra noteikumi Nr. 21 „Noteikumi par valsts atbalstu lauksaimniecībai 2006. gadā un tā piešķiršanas kārtību”

A támogatási program keretében tervezett éves kiadás vagy a vállalkozásnak nyújtott egyedi támogatás teljes összege: A támogatási program teljes összege 2006-ban 5 649 265 LVL

Maximális támogatási intenzitás: A támogatás a haszonállatok genetikai minőségének meghatározása során harmadik félnél felmerült kiadások 70 %-át teszi ki:

Végrehajtás időpontja: A Latvijas Vēstnesis hivatalos közlönyben való közzététel napján lép életbe (tervezett közzététel: 2006. november 15.)

A támogatási program vagy egyedi támogatás nyújtásának időtartama: 2006. december 30-ig.

A támogatás célja: A támogatás célja a haszonállatok genetikai értéke meghatározásának támogatása annak érdekében, hogy elősegítsék a haszonállatok genetikai és gazdasági szempontból fontos tulajdonságainak célzott fejlesztését

Érintett gazdasági ágazat(ok): Támogatás mezőgazdasági kis- és középüzemek számára

Támogatás az állattenyésztési ágazat számára

A támogatást nyújtó hatóság neve és címe:

Zemkopības ministrija Riga Latvijas Republikas Zemkopības ministrija LV-1981 Rīga

Internetcím: www.zm.gov.lv

Egyéb információ: Az állattenyésztési ágazatnak nyújtott támogatás összhangban van az EK-Szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló, 2003. december 23-i 1/2004/EK bizottsági rendelettel.

A támogatás száma: XA 103/06

Tagállam: Spanyolország

Régió: Katalónia

A támogatási program megnevezése vagy az egyedi támogatásban részesülő vállalkozás neve (Tüntesse fel a támogatási program megnevezését, illetve egyedi támogatás esetén a kedvezményezett nevét.): Támogatás mezőgazdasági gépek vásárlásához és a mezőgazdasági üzemek korszerűsítéséhez.

Jogalap: Orden ARP/153/2005, de 12 de abril, por la que se aprueban las bases reguladoras de las ayudas para la adquisición de maquinaria agrícola y la modernización de explotaciones agrarias, y se convocan las correspondientes al año 2005 (DOGC 4366 de 19.4.2005)

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: Kölcsön kamatkedvezménye esetén a garantált költségvetés a folyósított kölcsönök teljes érvényességi ideje alatt oszlik el, amely legfeljebb 8 évig tarthat

A 2005. év: 150 000 EUR

A 2006. év: 150 000 EUR

Maximális támogatási intenzitás: A támogatást a támogatható beruházások finanszírozására szánt kölcsön legfeljebb egy százalékpontjáig terjedő kamatkedvezmény formájában nyújtják. A kölcsön legmagasabb összege a támogatható beruházás legfeljebb 90 %-a HÉA nélkül, és legfeljebb 150 000 EUR. (A támogatás jellemzőinek részletesebb leírását lásd a jogalap mellékletének 6.3 pontjában). A maximális intenzitás öt év hat hónapra nyújtott kölcsön esetén 2,71 %, nyolc évre nyújtott kölcsön esetén pedig 3,84 %

A végrehajtás időpontja:

A program, illetve az egyedi támogatás nyújtásának időtartama: 2006.12.31. A támogatás kifizetése legfeljebb 8 évre terjed, a kölcsönök teljes törlesztéséig

A támogatás célja: A támogatás célja, hogy a mezőgazdasági üzemekben előmozdítsák azokat a beruházásokat, amelyek célja a korszerűsítés, a termelési költségek csökkentése, az üzem mezőgazdasági termelésének fejlesztése, illetve reorientációja, a termelés minőségének javítása, a természetes környezet védelme, illetve fejlesztése, a mezőgazdasági és a kiegészítő tevékenységek bővítése, vagy mezőgazdasági gépek vásárlása. (4. cikk)

Az alábbi költségek támogathatók:

Mezőgazdasági gépek vásárlása.

A gazdaság korszerűsítéséhez szükséges ingatlanok építése, megvásárlása vagy fejlesztése

A gazdaság korszerűsítéséhez szükséges új berendezések, gépek és felszerelések vásárlási költségei, ideértve a számítógépes szoftverekét is

Általános költségek, mint például az építészek, mérnökök és tanácsadók honoráriuma, a megvalósíthatósági tanulmányok, valamint a szabadalmak és használati engedélyek megszerzésének költségei a fent említett kiadások 12 %-áig, amennyiben a gazdaság korszerűsítéséhez szükségesek

Érintett ágazat(ok): A Szerződés I. mellékletében felsorolt termékek előállítása és feldolgozása a 104/2000/EK tanácsi rendelet által szabályozott halászati és akvakultúra-termékek és a 4502, 4503 és 4504 KN-kód alá tartozó termékek (parafatermékek) kivételével

A támogatást nyújtó hatóság neve és címe:

Departamento de Agricultura, Ganadería y Pesca Generalitat de Catalunya Gran Via de les Corts Catalanes, 612-614 E-08007 Barcelona

Internetcím: https://www.gencat.net/diari_c/4366/05101050.htm

Egyéb információk: —

A támogatás száma: XA 104/06

Tagállam: Egyesült Királyság

Régió: Cumbria

A támogatási program megnevezése vagy az egyedi támogatásban részesülő vállalkozás neve: Farming Connect Cumbria (FCC)

Jogalap: Sections 4 and 5 of the Regional Development Agencies Act 1998

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege

Maximális támogatási intenzitás:

A) Üzleti tanácsadás és a támogatás egyszerűbb megszerzésére vonatkozó szolgáltatás A támogatás intenzitása 100 % lesz. Az ezen tétel alapján nyújtott támogatás teljes összege kedvezményezettként korlátozott lesz, vagyis a technikai támogatásért 100 000 EUR a legmagasabb összeg 3 éves időszakon keresztül. Azonban a kedvezményezettenkénti legmagasabb támogatás minden esetben várhatóan jelentősen kevesebb lesz, mint 100 000 EUR.

B) FCC fejlesztési támogatások A támogatás legmagasabb összege 40 % lesz, vagy a fiatal gazdálkodók esetében (az 1257/1999/EK tanácsi rendelet 8. cikkében meghatározottak szerint) a létrehozás utáni 5 éven belül 50 %. A projektenkénti támogatás mértékét 16 000 GBP-ben állapítják meg minden kérelmező esetében. A kérelmezők támogatást több projektre vonatkozóan is kérelmezhetnek, de egy kérelmező sem kaphat összesen több mint 30000 GBP-t ezen tétel alatt.

C) FCC technikai tanácsadási támogatások A támogatás legnagyobb intenzitása 50 % lesz. A projektenkénti támogatás mértékét 1 300 GBP-ben állapítják meg

A végrehajtás időpontja:

A program, illetve az egyedi támogatás nyújtásának időtartama: Az FCC fejlesztési támogatásokra vonatkozó kérelmek benyújtásának utolsó határideje 2007. december 31.

Minden tanácsadás 2008. március 31-ig megtörténik.

Az FCC fejlesztési támogatásokra vonatkozó kérelmek benyújtásának utolsó határideje 2007. március 31. és minden kifizetés iránti kérelmet 2007. december 31-ig kell benyújtani.

Az FCC technikai tanácsadási támogatásokra vonatkozó kérelmek benyújtásának utolsó határideje 2008. január 31. és minden kifizetés iránti kérelmet 2008. március 31-ig kell benyújtani.

A támogatás célja: A cél Cumbria vidéki gazdasága fenntartható fejlődésének hosszú távú támogatása a következő területeken:

a mezőgazdasági üzemek mezőgazdasági tevékenységének diverzifikációja,

a gazdasági társaságok hatékonyságának javítása,

állatvédelmi feltételek javítása,

a vidéki környezet védelme.

A támogatható költségek a tanácsadási költségeket jelentik az 1/2004/EK rendelet 14. cikkével összhangban.

Az elszámolható költségek az ingatlanok építése, megszerzése vagy fejlesztése, az új gépek és berendezések – ideértve a számítógépes szoftvereket is – vásárlása vagy lízingelése, vagy az olyan általános költségek, mint az építészek, mérnökök és tanácsadók díjai, a megvalósíthatósági tanulmányok, valamint a szabadalmak és használati engedélyek megszerzése, a kiadások 12 %-áig. Ez összhangban van az 1/2004/EK rendelet 4. cikkével.

Az elszámolható költségek az 1/2004/EK rendelet 14. cikkének megfelelően a tanácsadási szolgáltatások díjai

Az érintett ágazat(ok): A program a mezőgazdasági termelési tevékenységekre és a mezőgazdasági üzemben történő feldolgozási és forgalmazási tevékenységekre érvényes. Minden alágazat jogosult minden támogatásra, az olyan termékek előállításának és forgalmazásának kivételével, amelyek a tejet és a tejtermékeket utánozzák vagy helyettesítik, valamint a cukorágazatban az olyan termékek előállításának és forgalmazásának kivételével, amelyek nem jogosultak beruházási támogatásra

A támogatást nyújtó hatóság neve és címe:

Cumbria Vision Gillan Way Penrith 40 Business Park Penrith Cumbria CA11 9BP United Kingdom

Internetcím: http://www.crea.co.uk/farming.htm. Elérhető a „Downloads (adobe acrobat PDF format)” cím alatt a „Click to download Farming Connect Cumbria criteria” linkre kattintva. Vagy a pdf fájl közvetlenül elérhető a követkető oldalon: http://www.crea.co.uk/downloads/Scheme %20Criteria.pdf.

Másik lehetőségként felkeresheti az Egyesült Királyság mentesített mezőgazdasági állami támogatásokról szóló központi honlapját a www.defra.gov.uk/farm/policy/state-aid/setup/exist-exempt.htm címen. Elérhető a „Farming Connect Cumbria 2006” linkre kattintva.

Egyéb információk: A támogatási rendszer 3 különálló intézkedésből áll:

A gazdálkodóknak és más mezőgazdasági termelőknek és feldolgozóknak nyújtott, a vállalkozás különleges szükségleteihez igazított rugalmas üzleti tanácsadás és támogatási szolgáltatás, hogy segítsék a vállalkozás hatékonyságának javítása céljából a hivatalos üzleti terv elkészítését.

A vállalkozás végül kérelmet nyújthat be az üzleti terv végrehajtására – a vállalkozás jövőbeni fejlesztése érdekében az üzemekbe való beruházással – vonatkozó támogatásra.

A gazdálkodók alternatív módon támogatást kaphatnak az üzleti terv végrehajtására vonatkozó alaposabb tanácsadásra.

A támogatás jelentős része akkor kerül kifizetésre, ha a kifizetett számlákat benyújtották, és az 1. fázis (az üzleti terv elkészítése) lezárult. Ezért a kiadások nagy része a támogatási rendszer működésének időszaka vége felé fog felmerülni.

Ez a program módosítja és átveszi az XA 32/04 számú program költségvetését, amely ezért ténylegesen 2006. november 30-án zárul le.

Ezt a programot módosítani fogják az állami támogatásokról szóló európai szabályokban bekövetkezett változások szerint.

A támogatás száma: XA 106/06

Tagállam: Egyesült Királyság

Régió: East Midlands

A támogatási program megnevezése: Együttműködő szállítási láncok kialakítása East Midlands területén

Jogalap: Section 5 of the Regional Development Agencies Act 1998

A program keretében tervezett kiadások: 2006. december 22. – 2007. március 31.: 70 000 GBP

2007. április 1. – 2008. március 31.: 80 000 GBP

Maximális támogatási intenzitás: A támogatás intenzitása 100 %

A végrehajtás időpontja:

A program időtartama:

Támogatás célja: Ágazati fejlesztés. A program a gazdálkodóknak, a gazdálkodók által irányított vállalkozásoknak (FCB) és a mezőgazdasági ellátási láncon belüli más közös vállalkozásoknak nyújt tanácsadási szolgáltatást East Midlands területén.

A program célja a mezőgazdasági vállalkozások teljesítményének és hatékonyságának javítása együttműködés útján és az ellátási lánc hatékonyságán keresztül, a mezőgazdasági termékek forgalmazásának javítása, valamint az új piaci lehetőségek kiaknázásának elősegítése.

A támogatás kifizetésére az 1/2004/EK rendelet 14. cikkének megfelelően kerül sor, a támogatható kiadások pedig a tanácsadási szolgáltatás, valamint a képzési programok szervezési költségei

Az érintett ágazat(ok): A programot elsősorban elsődleges mezőgazdasági termékek, nevezetesen gabonafélék, vöröshús és friss termékek előállításával foglalkozó vállalkozásoknak szánják. A tágabb mezőgazdasági ellátási láncon belül azonban más vállalkozások (ideértve a feldolgozást és a forgalmazást) is élvezhetik előnyeit. A program nyitott bármely mezőgazdasági terméket előállító (feldolgozó, vagy forgalmazó) vállalkozás előtt.

A támogatást nyújtó hatóság neve és címe:

East Midlands Development Agency Apex Court City Link Nottingham NG2 4LA United Kingdom

Internetcím: http://www.effp.com/StellentEFFPLIVE/groups/public/documents/press_releases/developingcollabora_ia457701ca.hcsp

Erről a programról tájékozódhat az Egyesült Királyságnak a mentesülő mezőgazdasági állami támogatási rendszerek felsorolását tartalmazó központi internetes listáján is: http://www.defra.gov.uk/farm/policy/state-aid/setup/exist-exempt.htm

Egyéb információk: A program nyitott azon mezőgazdasági ellátási láncon belüli vállalkozások számára, amelyek az Európai Közösséget létrehozó Szerződés I. mellékletében nem felsorolt termékek feldolgozásával, vagy forgalmazásával foglalkoznak. Az ilyen vállalkozások számára a támogatás a de minimis támogatásokról szóló 69/2001/EK bizottsági rendelettel, vagy bármely más, e rendelet helyébe lépő rendelettel összhangban kerül kifizetésre.

A kedvezményezettek nem választhatják meg a szolgáltatót. A szolgáltató feladatait az EFFP látja el, amelyet piaci elvek alapján választottak ki és díjaznak.

A támogatás száma: XA 107/06

Tagállam: Franciaország

Régió: Seine-Maritime megye

A támogatási program megnevezése: Beruházási támogatás mezőgazdasági termékek átalakításához és értékesítéséhez

Jogalap:

— Articles 4.3 e) et 7 du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

A támogatási rendszer keretében tervezett éves kiadások: 150 000 EUR

Maximális támogatási intenzitás: A támogatható költségek legfeljebb 40 %-áig

A végrehajtás időpontja: Az Európai Bizottság átvételi elismervényének kézhezvételétől kezdődően

A támogatási program időtartama: A támogatás a 2007-től 2009-ig terjedő időszakra szól

A támogatás célja: A Le Havre, Rouen és Dieppe városok nagy agglomerációi miatt a Seine-Maritime megye mezőgazdasági termékek jelentős fogyasztója, ezenkívül a Párizshoz való közelsége révén jelentős turizmussal is rendelkezik.

Seine-Maritime megye az említett támogatási program segítségével kívánja ösztönözni a mezőgazdasági gazdálkodókat termékeik helyben történő feldolgozására, azért, hogy közvetlenül részesülhessenek a hozzáadott értékből származó jövedelemből. A tervezett beruházások célja a termékek minőségének javítása és azok változatosabbá tétele.

A támogatás azokra a termelőkre vonatkozik, akik egyéni értékesítési projekttel, illetve termelői csoportosulás keretében készített értékesítési projekttel rendelkeznek. A támogatás az épületek felújításának, valamint a mezőgazdasági szövetkezetek termékeinek értékesítéséhez szükséges berendezések beszerzési költségeinek finanszírozását teszi lehetővé.

A támogatás alsó határa 1 500 EUR, ami a felső határt illeti, az egyéni projektek esetében 30 000 EUR, a közösségi projektek esetében 60 000 EUR.

Ahhoz, hogy a termelő az említett támogatásból részesülhessen, saját termékeit kell feldolgozza, az egészségügyi, a környezetvédelmi, a higiéniai, adott esetben az állatok jóllétére vonatkozó, valamint a közigazgatási előírások betartása mellett, valamint termékeit részben, illetve teljes mértékben közvetlen módon kell értékesítse.

A költségvetés támogatható kiadási tételei a következők:

a termékek helyiszíni értékesítésére szolgáló mezőgazdasági épület felújítása, a külső és belső felújítási munkálatok (parkoló, világítás, reklámfeliratok),

az értékesítéshez szükséges berendezések (pénztárgép, hűtővitrinek, fagyasztószekrények, hűtőkocsi),

néhány szakosodott termelő (méhész,…) felszerelése,

bizonyos termékek (zöldségek és gyümölcsök,…) tárolásához és csomagolásához szükséges berendezések vásárlása

Érintett gazdasági ágazat(ok): Seine-Maritime megye valamennyi gazdaságilag életképes mezőgazdasági üzeme.

A gazdasági egyesülések

A felelős hatóság neve és címe:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Internetcím: http://www.seinemaritime.net (rubrique „guide des aides” – „Útmutató a támogatásokhoz” rovat)

A fenti projektet tartalmazó leírás internetes közzétételére e mentességi űrlapnak az Európai Bizottság általi nyilvántartásba vételét követően kerül sor.

A támogatás száma: XA 108/06

Tagállam: Franciaország

Régió: Seine-Maritime megye

A támogatás megnevezése: Beruházási támogatás a természetes környezet minőségének megőrzésére és javítása érdekében; „a talajerózió elleni küzdelem”-re vonatkozó fejezet

Jogalap:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

A támogatási rendszer keretében tervezett éves kiadások: 100 000 EUR

Maximális támogatási intenzitás: A támogatható beruházási költségek legfeljebb 40 %-áig

Fiatal gazdálkodók esetében legfeljebb a költségek 50 %-áig (feltéve, ha a beruházásokat a fiatal gazdálkodók végzik letelepedésüktől számított öt éven belül)

A végrehajtás időpontja: Az Európai Bizottság átvételi elismervényének kézhezvételétől kezdődően

A támogatási program időtartama: A 2007-től 2009-ig terjedő időszak

Támogatás célkitűzése: A Seine-Maritime megyében – talajának természeti adottságaiból adódóan – gyakran alakulnak ki sártengerek, elsősorban a késő őszi és tavaszi kiadós esőzések következtében. A karsztos altalaj és a felszín alatti vízkészlet természetének együttes hatásából következik, hogy a víz felszínre kerülésekor gyakran zavaros, fogyasztásra alkalmatlan.

Az alkalmazott termesztési módoktól nagy mértékben függ az említett probléma megoldásának megtalálása, különösen ami a talaj előkészítését illeti.

A Seine-Maritime megye által tervezett intézkedések célja a gazdálkodók támogatása olyan felszerelések beszerzéséhez, melyek segítségével csökkenthetik a víz átszivárgását, elfolyását, a sártengerek kialakulását, és a víz zavarosságát. Az említett beruházások célja a természetes környezet megőrzése és javítása.

2007-től kezdődően és e támogatási program korlátozott költségvetésének keretében a támogatás összege kedvezményezettenként semmi esetre sem haladja meg a 40 000 EUR-t három költségvetési év időszaka alatt, tiszteletben tartva a mezőgazdasági mentességre vonatkozó új rendeletet.

A következő berendezések jogosultak támogatásra:

olyan helyi talajművelő szerszámok, melyek lehetővé teszik a talaj kizárólag a növénysorokra eső részének művelését. Következésképpen, a földterület része érintetlen marad, aminek következtében megnő a talaj erózióval szembeni ellenálló képessége,

már meglévő és magasra növő növények esetében a talaj lefedettségét biztosító növények elvetésére szolgáló berendezések. Az említett rendkívül specifikus berendezés lehetővé teszi a talaj lefedettségét biztosító növények elvetését, különösen a kukorica esetében. A kukorica betakarítása után a lefedettséget biztosító növény rövid idő alatt megnő, ezáltal a talaj nem marad fedetlen a téli időszak alatt.

kapálásra szolgáló berendezések. Az említett berendezés lehetővé teszi tavasszal a talaj vízáteresztő képességének helyreállítását azokon a területeken, ahol a betakarítás során a növényeket gyökereit is kiszedik a talajból (kukorica és cékla).

Egyszerű tarlóhántó berendezések, amelyek az aratást követően biztosítják a talaj nagymértékű porozitását, és ezáltal a víz könnyebb beszivárgását a talajba,

a talaj téli időszak alatti lefedettségét biztosító, időszakos talajművelésre szolgáló vetőgépek, egyedi, a talaj téli lefedettségét biztosító berendezések (időszakos művelés),

nyomok eltüntetésére szolgáló berendezések, amelyek felszerelhetők a munkagépekre, és eltüntetik azok keréknyomát, mivel az említett keréknyomok gyakran jelentős mértékű vízelfolyások, illetve kis vízelvezető csatornák kialakulásának okozói.

Érintett gazdasági ágazat(ok):

— Seine- Maritime megye valamennyi gazdaságilag életképes mezőgazdasági üzeme.

— A CUMA (közös használatú mezőgazdasági eszközök szövetkezete), melynek székhelye Seine-Maritime megyében található.

A felelős hatóság neve és címe:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Internetcím: http://www.seinemaritime.net (rubrique „guide des aides” – „Útmutató a támogatásokhoz” rovat)

A fenti projektet tartalmazó leírás internetes közzétételére e mentességi űrlapnak az Európai Bizottság általi nyilvántartásba vételét követően kerül sor.

A támogatás száma: XA 109/06

Tagállam: Franciaország

Régió: Seine-Maritime megye

A támogatás megnevezése: Beruházási támogatás a víz minőségének megőrzése céljával

Jogalap:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

A támogatási rendszer keretében tervezett éves kiadások: 100 000 EUR

A támogatások maximális intenzitása: A támogatható beruházások legfeljebb 40 %-áig

Fiatal gazdálkodók esetében a költségek legfeljebb 50 %-áig (feltéve, ha a beruházásokat maguk a fiatal gazdálkodók végzik el letelepedésüktől számított öt éven belül)

Az végrehajtás időpontja: Az Európai Bizottság átvételi elismervényének kézhezvételét követően

A támogatási program nyújtásának időtartama: 2007-től 2009-ig terjedő időszak

A támogatás célkitűzése: Az 1991 decemberi (91/676/EGK) nitrátszennyezési irányelvben foglaltak értelmében Seine-Maritime megye teljes területe veszélyeztetett területnek minősül. A növényvédő szerek alkalmazása következtében valóban egyre több vízkészlet válik szennyezetté.

A vízvédelmi politika területén a közösségi fellépés kereteinek meghatározásáról szóló 2000/60/EK parlamenti és tanácsi irányelv előírja a vízkészletek 2015 körüli megfelelő környezeti állapotának megteremtését.

A Seine-Maritime megye által bevezetett intézkedések célja a gazdálkodók azon beruházási többletköltségeinek támogatása, melyek szabályozási követelményekre vonatkozó költségeket meghaladják, és megfelelnek a vízkészletek védelmére vonatkozó minimális követelményeknek. Az említett intézkedések célja a természetes környezet megőrzése és minőségének javítása.

A megye által nyújtott támogatás mértéke mindazonáltal függ a gazdálkodó földrajzi helyzetétől, valamint a védelemre szoruló vízforrások fontosságától.

2007-től kezdődően a kedvezményezettenkénti támogatási összeg nem haladja meg a 400 000 EUR-t három költségvetési év vonatkozásában.

A pontszerű szennyezőforrások kockázatának korlátozására vonatkozó támogatható költségek a következők:

a növényvédő szerek tárolására szolgáló helyiségek,

a permetezőgépek feltöltésére használt peron (terület) elkülönítése,

az olaj vagy a folyékony trágya tárolására szolgáló edények, abban az esetben, ha az említett épületek szintje az épületekre előírt küszöbérték szintjénél alacsonyabb

a permetezéshez szükséges berendezések (növényvédő szerek feloldására szolgáló keverő-berendezések, öblítésre szolgáló kádak, visszajutást gátló zárfedelek…)

A diffúz szennyeződésforrások kockázatának korlátozására vonatkozó támogatható költségek a következők:

trágyaszórásra szolgáló rakodópontok,

a permetezőgép szóróberendezései,

tárcsás földásók,

fogas földásók,

trágyaszóró gépek,

komposztáló berendezések

Érintett gazdasági ágazat(ok):

— Seine Maritime megye valamennyi gazdaságilag életképes mezőgazdasági üzeme.

— A CUMA (közös használatú mezőgazdasági eszközök szövetkezete), melynek székhelye a Seine-Maritime megyében található

A felelős hatóság neve és címe:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Internetcím: http://www.seinemaritime.net (rubrique „guide des aides” – „Útmutató a támogatásokhoz” rovat)

A fenti projektet tartalmazó leírás internetes közzétételére e mentességi űrlapnak az Európai Bizottság általi nyilvántartásba vételét követően kerül sor.

Támogatás száma: XA 110/06

Tagállam: Egyesült Királyság

Régió: Északkelet-Anglia

A támogatási program megnevezése vagy az egyedi támogatásban részesülő vállalkozás neve: The North East Collaboration Advisory Service

Jogalap: Section 5 of the Regional Development Agencies Act 1998

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege:

2006. december 29. – 2007. március 31.: 80 000 GBP

2007. április 1. – 2008. március 31.: 180 000 GBP

2008. április 1. – 2009. március 31.: 180 000 GBP

2009. április 1. – 2010. március 31.: 180 000 GBP

2010. április 1. – 2011. március 31.: 70 000 GBP

Maximális támogatási intenzitás: A támogatás intenzitása 100 %.

A végrehajtás időpontja:

A program, illetve az egyedi támogatás nyújtásának időtartama:

A támogatás célja: Ágazati fejlesztés. A program a kelet-angliai gazdálkodóknak, a gazdálkodók által irányított vállalkozásoknak és a mezőgazdasági ellátási láncon belüli más vállalkozásoknak nyújt információnyújtási és tanácsadási szolgáltatást.

A program tanáccsal szolgál a mezőgazdasági vállalkozások teljesítményének és hatékonyságának együttműködés útján tett javítására, valamint a mezőgazdasági termékek értékesítésének javítására.

A támogatás kifizetésére az 1/2004/EK rendelet 14. cikkének megfelelően kerül sor, és a szaktanácsadási szolgáltatások díjai képezik a támogatható költségeket

Az érintett ágazat(ok): A program elsősorban a mezőgazdasági termékeket – nevezetesen gabonaféléket, szántóföldi növényeket, vörös húsokat és tejtermékeket – előállító vállalkozásokat célozza. A tágabb mezőgazdasági ellátási lánc más területein (beleértve a feldolgozást és az értékesítést) tevékenykedő vállalkozások is jogosultak lehetnek a támogatásra. A program nyitott bármely mezőgazdasági terméket előállító (vagy feldolgozó vagy értékesítő) vállalkozás előtt.

A támogatást nyújtó hatóság neve és címe:

One North East Stella House Goldcrest Way Newburn Riverside Newcastle Upon Tyne NE15 8NY United Kingdom

Internetcím: http://www.effp.com/StellentEFFPLIVE/groups/public/documents/press_releases/northeastofenglandc_ia45783e42.hcsp

Erről a programról tájékozódhat az Egyesült Királyságnak a mentesülő mezőgazdasági állami támogatási rendszerek felsorolását tartalmazó központi internetes listáján is: http://www.defra.gov.uk/farm/policy/state-aid/setup/exist-exempt.htm

Egyéb információk: A programban a mezőgazdasági ellátási lánc olyan vállalkozásai vehetnek részt, amelyek az Európai Közösséget létrehozó szerződés 1. mellékletében nem felsorolt termékek feldolgozásával és értékesítésével foglalkoznak. Az ilyen vállalkozások számára nyújtott támogatás kifizetésére a csekély összegű (de minimis) támogatásról szóló 69/2001/EK bizottsági rendelet – vagy az azt felváltó bármely rendelet – alapján kerül sor.

A kedvezményezettek nem választhatják meg a szolgáltatót. A szolgáltató az EFFP, akit a piaci alapelv szerint választottak ki, és ennek alapján fizetik.